Toimetasin just hommikupoolikul rahulikult ringi, kui algas action, keegi karjus läbi ruupori. Esikuaknast välja vaadates nägin tänaval kolonni noorukeid, kõigil punased särgid seljas, osadel ka valged töömehe kaitseürbid. Punased siis nägid sellised räsitud välja ja korjasid miskit tänavalt  prügikottidesse. Mina miskitõttu mõtlesin, et ooh, kui tublid, koristavad kooli ümbrust   . Üldse tõi see värk miskitõttu naeratuse näole, et näe, noorus möllab. Pärast kui jalutama läksin, olid nad kooli õues kõik köiega punti seotud ja mingi tegevus käis. Üks punasärklasest neiu seisis kooliväravas ja oli üsna kurva olemisega, pool pead kahtlaselt ligane. Kahte nägin veel ära minevat. Kui jalutamast  tagasi pöörasin, hakkas mulle neid veel vastu tulema, näod punaselaigulised - värvitud, juuksed ja riided munased, ühel tüdrukul olid nagu sääred verised. Kodutänaval nägin maas ka munakoori, või siis lihtsalt munaseid jälgi (enamus koori oli ikkagi ära koristatud, neid ja muud enda laga nad kottidesse korjasidki) ja ühes kohas oli ka miski verine tomp. Ma mõtlen, et see oli vist maks. Selline püdel natuke nägi välja, lastud vist kergelt haisema minna. Need vastutulnud rebased haisesid kah kuidagi imelikult …  Ja küllap sellest ka need verised sääred.